பித்ரா

பித்ரா (Bitra) இந்தியாவின் இலட்சத்தீவு ஒன்றியப் பகுதியில் உள்ள அமினிதிவி தீவுகளின் துணைக்குழுவைச் சேர்ந்த பவளத்தீவு ஆகும். இது பிட்ரா பர் என்ற பெயராலும் அழைக்கப்படுகிறது. கொச்சி நகருக்கு மேற்கே 483 km (300 mi) தொலைவில் பித்ரா தீவு உள்ளது. வரலாறு 20 ஆம் நூற்றாண்டுக்கு முன்னர், கீழ்தான் மற்றும் செட்லாட் தீவுவாசிகள் இனப்பெருக்கம் செய்யும் கடற்பறவைகளின் முட்டைகளைச் சேகரிக்கத் தீவுக்கு வருகை தந்தனர். 1945 ஆம் ஆண்டு வரை, செட்லாட்டைச் சேர்ந்த ஒரு பெண் இந்தத் தீவைத் தனது வீடாக மாற்றியமைத்த வரை, இந்தத் தீவில் நிரந்தரமாகக் குடியேற எந்த முயற்சியும் எடுக்கப்படவில்லை. இந்தத் தீவில் அடக்கம் செய்யப்பட்ட மாலிக் முல்லா என்ற பழைய அரபு துறவிக்கு அர்ப்பணிக்கப்பட்ட ஒரு சிறிய ஆலயம் உள்ளது. இந்த ஆலயம் ஒரு புனித யாத்திரைத் தலமாக மாறியுள்ளது. புவியியல் பித்ராவின் பவளத்தீவு இரண்டு தீவுகளை உள்ளடக்கியது. 11.598°N 72.187°E﻿ / 11.598; 72.187 என்ற புவியியல் ஆள்கூறுகளில் பிட்ரா பர் பவளப்பாறையின் வடக்கு முனையில் பிரதான பித்ரா தீவு 0.177 km2 (0.068 sq mi) அமைந்துள்ளது. 11.524°N 72.176°E﻿ / 11.524; 72.176 என்ற புவியியல் ஆள்கூறுகளில் சிறிய தெற்கு மணல்திட்டு 0.009 km2 (0.0035 sq mi) பவளப்பாறையின் தெற்குப் பகுதியில் அமைந்துள்ளது. பித்ரா என்பது இலட்சத்தீவின் மக்கள்தொகை கொண்ட தீவுகளில் மிகச் சிறியதாகும். இது பெருமாள் பர் தீவுக்கு வடக்கே 33 கிமீ தொலைவிலும் பிரமகூர் பவளத்திட்டுக்கு தென்கிழக்கே 41 கிமீ தொலைவிலும் அமைந்துள்ளது. பித்ரா பர் குளப்பகுதியின் அளவு 54.61 km2 (21.09 sq mi) ஆகும். மக்கள் தொகையியல் 2011ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, 271 பேர் இந்தத் தீவைத் தங்கள் வீடாகக் கொண்டிருந்தனர். இது இலட்சத்தீவில் உள்ள மக்கள் வசிக்கும் தீவுகளில் மிகக் குறைந்த மக்கள் தொகை கொண்ட தீவு ஆகும். நிர்வாகம் பித்ரா தீவு இந்திய ஒன்றியப் பகுதியின் இலட்சத்தீவுகளில் உள்ள அமினிதிவி தாலுகாவிற்குச் சொந்தமானது. போக்குவரத்து பிரதான தீவின் தெற்கு கரையில் ஒரு சிறிய படகுத்துறையும், மேற்கு முனையில் ஒரு சிறு விமானம் இறங்கும் தளமும் உள்ளன. பொருளாதாரம் தீவில் வசிப்பவர்கள் மிகச் சிறிய அளவிலான விவசாயம் மற்றும் மீன்பிடித்தலில் ஈடுபட்டுள்ளனர். இது முக்கியமாக தீவில் வாழும் மக்களின் நுகர்வுக்காகவே பயன்படுத்தப்படுகிறது. படத்தொகுப்பு மேற்கோள்கள் வெளிப்புற இணைப்புகள் Bitra Island விக்கிச்செலவில் செலவு வழிகாட்டி: Lakshadweep